Geen beurtkrag Maandag verwag | Netwerk24
Deur William Horne 16 Maart 2020 10:44
Die nasionale kragnetwerk bly onder druk. Foto: Unsplash
Geen beurtkrag word Maandag verwag nie, maar Eskom waarsku dat die situasie blitsvinnig kan verander omdat kragopwekking steeds onder erge druk verkeer.
Net meer as 10 000 MW se opwekkingsvermoë was Maandagoggend weens foute verlore. ’n Bykomende 6 134 MW was weens beplande instandhoudingswerk van lyn af.
Noodreserwes word tans ingespan om die land van genoeg elektrisiteit te voorsien.
Dit beteken diesel word in enorme hoeveelhede in Eskom se twee oopsiklus-gasturbines sowel as waterreserwes by sy pompopgaarskemas gebruik.
Sondagoggend was Eskom se verlies aan opwekkingsvermoë 9 527 MW – baie naby aan die veiligheidsmarge van 9 500 MW wat sou beteken die kanse op beurtkrag is skraal.
Bykomende eenhede het egter oornag weer begin lol wat die verlies aan opwekkingsvermoë tot meer as 10 000 MW verhoog het.
Die kanse op beurtkrag vir die res van die week bly dus hoog.
Meer oor: Eskom | Kragopwekking | Beurtkrag | Elektrisiteit
‘Koko se sommetjies’ nie die oplossing vir Eskom